

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 810-01/19-01/06

URBROJ: 2186/10-01/1-19-02

Vidovec, 20. prosinca 2019.

Temeljem članka 17., stavka 1. Zakona o sustavu civilne zaštite („Narodne novine“, broj 82/15 i 118/18), članka 58. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 49/17) te članka 31. Statuta Općine Vidovec („Službeni vjesnik Varaždinske županije“, broj 04/18), Općinsko vijeće Općine Vidovec na svojoj 20. sjednici, održanoj dana 20. prosinca 2019. godine, donosi

**PLAN RAZVOJA**

**sustava civilne zaštite na području Općine Vidovec za 2020. godinu**

**s trogodišnjim financijskim učincima**

# UVOD

Člankom 17. stavak 1. Zakona o sustavu civilne zaštite („Narodne novine“, broj 82/15, 118/18) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja i godišnji Plan razvoja sustava civilne zaštite s financijskim učincima za trogodišnje razdoblje te Smjernice za organizaciju i razvoj sustava koje se razmatraju i usvajaju svake četiri godine.

Temeljem Smjernica za organizaciju i razvoj sustava civilne zaštite na području Općine Vidovec za vremensko razdoblje od 2017. do 2020. godine („Službeni vjesnik Varaždinske županije“, broj 72/16), donosi se Plan razvoja sustava civilne zaštite na području Općine Vidovec za 2020. godinu.

1. **PLANSKI DOKUMENTI**

Nastavno su navedeni planski dokumenti i odluke koje je potrebno izraditi u 2020. godini.

**Tablica 1. Popis planskih dokumenata i odluka za izradu u 2020. godini**

| **NAZIV DOKUMENTA** | **NOSITELJ IZRADE** | **IZRAĐIVAČ** | **ROK IZRADE** | **DONOSI** |
| --- | --- | --- | --- | --- |
| Plan vježbi civilne zaštite Općine Vidovec za 2020. godinu | Općinski načelnik | Općina Vidovec | siječanj 2020. | Općinski načelnik |

|  |  |  |  |  |
| --- | --- | --- | --- | --- |
| Izrada elaborata za vježbu civilne zaštite | Stožer civilne zaštite | Upravljačka skupina | 30 dana prije održavanja vježbe  | Općinski načelnik |
| Smjernice za organizaciju i razvoj sustava civilne zaštite | Općinski načelnik | Općina Vidovec | prosinac 2020. | Općinsko vijeće |
| Ažuriranje Plana djelovanja civilne zaštite Općine Vidovec | Općinski načelnik | Općina Vidovec | prosinac 2020. | Općinski načelnik |

## VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE

Općina Vidovec sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.

Evidencija se ustrojava i kontinuirano ažurira za:

* članove Stožera civilne zaštite,
* povjerenike civilne zaštite i njihove zamjenike,
* koordinatore na lokaciji,
* pravne osobe od interesa za sustav civilne zaštite.

Općina Vidovec dužna je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno, dostaviti Varaždinskoj županiji.

*Nositelj i izrađivač*: Općina Vidovec

*Rok dostave podataka*: prema roku određenom od strane Varaždinske županije

Kontakt podatke operativnih snaga sustava civilne zaštite Općine Vidovec (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

1. **OPERATIVNE SNAGE SUSTAVA CIVILNE ZAŠTITE**
	1. **STOŽER CIVILNE ZAŠTITE**

Stožer civilne zaštite Općine Vidovec osnovan je Odlukom općinskog načelnika o osnivanju i imenovanju načelnika, zamjenika načelnika i članova Stožera civilne zaštite Općine Vidovec („Službeni vjesnik Varaždinske županije“, broj 57/17). Sastoji se od načelnika Stožera, zamjenika načelnika Stožera te 8 članova.

Stožer civilne zaštite Općine Vidovec potrebno je:

* upoznati s Planom djelovanja civilne zaštite Općine Vidovec

*Nositelj*: Općina Vidovec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

* Pripremiti i održati vježbu operativnih snaga sustava civilne zaštite

*Nositel*j: Općina Vidovec

*Izvršitelj:* Stožer civilne zaštite i operativne snage sustava civilne zaštite.

*Rok izvršenja:* Prema Planu vježbi civilne zaštite za 2020. godinu

Za članove Stožera civilne zaštite Općine Vidovec koji još nisu osposobljeni sukladno Zakonu o sustavu civilne zaštite („Narodne novine“, broj 82/15 i 118/18) potrebno je provesti osposobljavanje.

*Nositelj*: MUP – Ravnateljstvo civilne zaštite

*Rok izvršenja*: U roku od godinu dana od imenovanja

* 1. **OPERATIVNE SNAGE VATROGASTVA**

Na području Općine Vidovec djeluje Vatrogasna zajednica Općine Vidovec i pripadajuća dobrovoljna vatrogasna društva: Vidovec, Nedeljanec – Prekno i Tužno.

* + 1. **DVD Vidovec**

Dobrovoljno vatrogasno društvo Vidovec u cilju spremnosti i brzog djelovanja u 2020. godini planira provoditi sljedeće aktivnosti:

* Susreti operativaca u svrhu uvježbavanja

*Vrijeme planiranih aktivnosti*: 2 puta mjesečno

*Predviđena sredstva*: 300,00 kn mjesečno

* Organizacija i provedba javne vježbe

*Vrijeme planiranih aktivnosti*: svibanj 2020. godine

*Predviđena sredstva*: 1.000,00 kn

* Sudjelovanje na javnim vježbama društava VZO Vidovec

*Vrijeme planiranih aktivnosti*: tijekom 2020. godine

*Predviđena sredstva*: 400,00 kn

* Posjet školi i vrtiću u svrhu edukacije

*Vrijeme planiranih aktivnosti*: travanj – svibanj 2020. godine

*Predviđena sredstva*: 300,00

* Organizacija i provedba taktičkih vježbi

*Vrijeme planiranih aktivnosti*: tijekom 2020. godine

*Predviđena sredstva*: 7.000,00

* Osposobljavanje članova za rad sa spravama za zaštitu dišnih organa

*Vrijeme planiranih aktivnosti*: tijekom 2020. godine

*Predviđena sredstva*: 4.000,00 kn

* Osposobljavanje članova za gašenje požara zatvorenih prostora

*Vrijeme planiranih aktivnosti*: tijekom 2020. godine

*Predviđena sredstva*: 6.000,00

Oprema koja nedostaje, a bila bi nužna u provođenju mjera civilne zaštite:

* osobna zaštitna oprema za 8 operativaca,
* potopna pumpa – 2 kom,
* ljestve sastavljače,
* boca sa stlačenim zrakom 6 L – 4 kom,
* maske za zaštitu dišnih organa (maske povišenog tlaka) – 2 kom.
	+ 1. **DVD Nedeljanec – Prekno**

Dobrovoljno vatrogasno društvo Nedeljanec – Prekno u cilju spremnosti i brzog djelovanja u 2020. godini planira provoditi sljedeće aktivnosti:

* Osposobljavanje članova za vatrogasna zvanje i specijalnosti

*Vrijeme planiranih aktivnosti*: siječanj – ožujak 2020. godine

*Predviđena sredstva*: 2.500,00 kn

* Obilazak objekata visoke požarne opasnosti, naselja Nedeljanec i Prekno

*Vrijeme planiranih aktivnosti*: svibanj 2020. godine

*Predviđena sredstva*: 150,00 kn

* Pregled i ispitivanje funkcije javne hidrantske mreže, javnih vatrogasnih bunara i podzemne cisterne u naseljima Nedeljanec i Prekno

*Vrijeme planiranih aktivnosti*: svibanj – lipanj 2020. godine

*Predviđena sredstva*: 200,00 kn

* Vježba evakuacije i spašavanja, Područna osnovna škola Nedeljanec

*Vrijeme planiranih aktivnosti*: lipanj 2020. godine

*Predviđena sredstva*: 300,00 kn

* Vježba Trgovački centar MEGAMARKET KITRO Nedeljanec

*Vrijeme planiranih aktivnosti*: lipanj 2020. godine

*Predviđena sredstva*: 2.800,00 kn

* Upoznavanje opreme i vježbanje operativnih i ostalih članova

*Vrijeme planiranih aktivnosti*: prvi petak u mjesecu tijekom 2020. godine

Oprema koja nedostaje, a bila bi nužna u provođenju mjera civilne zaštite:

* instaliranje doniranog sirenskog sustava na društvenom domu Nedeljanec za uzbunjivanje stanovnika naselja Nedeljanec i Prekno,
* interventna vatrogasna odijela, interventne vatrogasne čizme, interventne vatrogasne rukavice, interventne vatrogasne kacige, ostala osobna oprema za intervencije za min. 6 vatrogasaca,
* osobna oprema za intervencije kod poplavnih opasnosti.
	+ 1. **DVD Tužno**

Dobrovoljno vatrogasno društvo Tužno u cilju spremnosti i brzog djelovanja u 2020. godini planira provoditi sljedeće aktivnosti:

* Osposobljavanje za zvanje vatrogasac

*Vrijeme planiranih aktivnosti*: siječanj 2020. godina

*Predviđena sredstva*: prema Proračunu Općine Vidovec

* Javna pokazna vježba

*Vrijeme planiranih aktivnosti*: svibanj 2020. godine

*Predviđena sredstva*: prema Proračunu Općine Vidovec

* Vježba evakuacije škole

*Vrijeme planiranih aktivnosti*: kolovoz 2020. godine

*Predviđena sredstva*: prema Proračunu Općine Vidovec

Oprema koja nedostaje, a bila bi nužna u provođenju akcija civilne zaštite:

* motorna pila,
* prijenosna motorna pumpa,
* ručni alat (lopate, metle, sjekire),
* radne zaštitna oprema.
	1. **GRADSKO DRUŠTVO CRVENOG KRIŽA VARAŽDIN**

Gradsko društvo Crvenog križa Varaždin u 2020. godini planira provoditi sljedeće aktivnosti:

* Sudjelovanje na javno pokaznim vježbama, vatrogasnim vježbama i internim vježbama za trening i pripremu, vježbama evakuacije

*Vrijeme planiranih aktivnosti*: tijekom 2020. godine.

* Edukacija iz PP članova žurnih službi
* Edukacija zainteresiranog građanstva iz PP
* Edukacija odgojno-obrazovnih djelatnika osnovnih i srednjih škola

*Vrijeme planiranih aktivnosti*: tijekom 2020. godine

*Predviđena sredstva*: 7.000,00 kn

* Nabava ostale opreme za slučaj katastrofa i velikih nesreća
	+ Vreće za spavanje – 10 kom

*Predviđena sredstva*: 4.000,00 kn

* + Ležajevi sklopivi komplet (podložak, jastuk, deka) – 15 kom

*Predviđena sredstva*: 10.000,00 kn

* + Ostala oprema u kojoj JLP(R)S sudjeluje u dijelu troška nabave (šatori s pripadajućom opremom, oprema za pripremu i distribuciju obroka)

*Predviđena sredstva*: 10.000,00 kn

* + Troškovi uređivanja prostora za skladištenje materijalnih dobara i skladišne opreme

*Predviđena sredstva*: 10.000,00 kn

* 1. **HRVATSKA GORSKA SLUŽBA SPAŠAVANJA – STANICA VARAŽDIN**

Hrvatska gorska služba spašavanja – Stanica Varaždin u cilju spremnosti za angažiranjem u provođenju mjera civilne zaštite u 2020. godini planira provoditi:

* Osnovni tečaj prve pomoći – 3 nova člana

*Vrijeme planiranih aktivnosti*: 3 dana

*Predviđena sredstva*: 1.200,00 kn

* Tečaj ljetnih tehnika spašavanja – 3 člana

*Vrijeme planiranih aktivnosti*: 8 dana

*Predviđena sredstva*: 1.200,00 kn

* Tečaj zimskih tehnika spašavanja – 3 člana

*Vrijeme planiranih aktivnosti*: 8 dana

*Predviđena sredstva*: 1.200,00 kn

* Tečaj speleo tehnika spašavanja – 3 člana

*Vrijeme planiranih aktivnosti*: 9 dana

*Predviđena sredstva*: 3.600,00 kn

* Tečaj za pilote bespilotnih sustava – 2 člana

*Vrijeme planiranih aktivnosti*: 3 dana

*Predviđena sredstva*: 1.000,00 kn

* Tečaj digitalne kartografije – 4 člana

*Vrijeme planiranih aktivnosti*: 3 dana

*Predviđena sredstva*: 1.400,00 kn

* Pokazne vježbe CZ

*Vrijeme planiranih aktivnosti*: prema najavama i potrebama JLS-a

Potrebe HGSS − Stanice Varaždin radi povećanje operativnosti i učinkovitosti:

* adekvatan prostor za skladištenje opreme, održavanje sastanaka, održavanje internih edukacija, vježbi (trenutno u najmu DVD Biškupec – godišnja najamnina 12.000 kn).
	1. **POVJERENICI CIVILNE ZAŠTITE I NJIHOVI ZAMJENICI**

Odlukom o imenovanju povjerenika civilne zaštite Općine Vidovec (KLASA: 810-01/17-01/10, URBROJ: 2186/10-02/1-17-01, od dana 27. studenog 2017. godine), imenovano je 17 povjerenika i 17 zamjenika povjerenika civilne zaštite za područje Općine Vidovec.

Povjerenike civilne zaštite Općine Vidovec i njihove zamjenike potrebno je:

* upoznati s Planom djelovanja civilne zaštite Općine Vidovec

*Nositelj*: Općina Vidovec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

* Izvršiti osposobljavanje povjerenika civilne zaštite i njihovih zamjenika

*Nositelj*: Općina Vidovec

*Izvršitelj*: MUP – Ravnateljstvo civilne zaštite ili ovlaštena ustanova

*Rok*: tijekom 2020. godine

* 1. **PRAVNE OSOBE OD INTERESA ZA SUSTAV CIVILNE ZAŠTITE**

Odlukom o određivanju pravnih osoba od posebnog interesa za sustav civilne zaštite na području Općine Vidovec („Službeni vjesnik Varaždinske županije“, broj 43/18), određene su sljedeće pravne osobe s ciljem priprema i sudjelovanja u otklanjanju posljedica katastrofa i velikih nesreća:

* Gregur – Invest d.o.o., Varaždinska ulica 35, Cargovec,
* Desyre d.o.o., Poljska ulica 35, Nedeljanec,
* H-metal d.o.o., ulica Alojzije Stepinca 52, Krkanec,
* Udruga branitelja i veterana Domovinskog rata Općine Vidovec, Trg svetog Vida 9, Vidovec,
* Osnovna škola Vidovec, Školska ulica 4, Vidovec,
* Osnovna škola Tužno, Varaždinska ulica 16, Tužno,
* Područna škola Nedeljanec, Varaždinska ulica 108, Nedeljanec.

Sukladno Pravilniku o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti u postupku njihovog donošenja („Narodne novine“ broj 49/17), pravne osobe koje su Odlukom Općinskog vijeća određene od interesa za sustav civilne zaštite dužne su izraditi Operativni plan civilne zaštite.

Pravne osobe Operativnim planom razrađuju tko će provesti zadaće, kada, prije, za vrijeme ili neposredno nakon velike nesreće i katastrofe, s kojim resursima te tko je za organiziranje snaga i provođenja zadaća odgovoran.

*Nositelj*: Općina Vidovec

*Izvršitelj*: Općinsko vijeće Općine Vidovec

*Rok* izvršenja: 2020. godina

* 1. **KOORDINATORI NA LOKACIJI**

Odlukom načelnika Stožera civilne zaštite o imenovanju koordinatora na lokaciji Općine Vidovec (KLASA: 810-01/18-01/06, URBROJ: 2186/10-02/2-18-01, od dana 10. rujna 2018. godine), imenovani su koordinatori na lokaciji koji će u slučaju velike nesreće i katastrofe koordinirati aktivnostima operativnih snaga sustava civilne zaštite na mjestu intervencije.

Koordinatore na lokaciji Općine Vidovec potrebno je:

* upoznati s Planom djelovanja civilne zaštite Općine Vidovec

*Nositelj*: Općina Vidovec

*Izvršitelj*: načelnik Stožera civilne zaštite i zamjenik načelnika Stožera civilne zaštite

*Rok*: lipanj 2020. godine

1. **SUSTAV UZBUNJIVANJA GRAĐANA**

Cilj: uspostava sustava uzbunjivanja.

U organizaciji civilne zaštite na području Općine Vidovec, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:

* nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
* provjeriti čujnost sirena na području Općine Vidovec.

Izvršitelji: Operateri (vlasnici objekata s opasnim tvarima), MUP, Dobrovoljna vatrogasna društva i Općina Vidovec.

1. **FINANCIRANJE SUSTAVA CIVILNE ZAŠTITE**

Cilj: racionalno, funkcionalno i učinkovito djelovanje sustava civilne zaštite.

Prema Zakonu o sustavu civilne zaštite („Narodne novine“, broj 82/15, 118/18), izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga.

Prema tome, u proračunu Općine Vidovec za 2020. godinu, u skladu s ostalim posebnim propisima, implementirati će se sljedeće stavke:

**Tablica 2. Financijska sredstva predviđena za provođenja zadaća civilne zaštite za trogodišnje razdoblje**

|  |  |
| --- | --- |
| **NOSITELJ KORIŠTENJA FINANCIJSKIH SREDSTAVA IZ PRORAČUNA**  | **VISINA PLANIRANIH SREDSTAVA ZA 2020. GODINU S PROJEKCIJOM ZA 2021. I 2022. GODINU u kn** |
| **2020.** | **2021.** | **2022.** |
| Vatrogastvo | 333.400,00  | 346.000,00 | 346.000,00 |
| GDCK Varaždin | 64.500,00 | 60.000,00 | 60.000,00 |
| HGSS – Stanica Varaždin | 2.000,00 | 2.000,00 | 2.000,00 |
| Udruge  | 20.000,00 | 20.000,00 | 20.000,00 |
| Civilna zaštita | 10.000,00 | 2.000,00 | 2.000,00 |
| **UKUPNO** | 429.900,00 | 430.000,00 | 430.000,00 |

1. **ZAKLJUČAK**

Donošenjem Zakona o sustavu civilne zaštite („Narodne novine“, broj 82/15, 118/18) i zakonskih akata proizlaze zadaće i okvirna dinamika provođenja poslova u sustavu civilne zaštite Općine Vidovec.

U 2020. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Općine Vidovec i to posebice sljedećim aktivnostima:

* ažuriranje postojećih planskih dokumenata,
* osposobljavanjem i opremanjem operativnih snaga sustava civilne zaštite,
* ažuriranjem podataka o operativnim snagama u sustavu civilne zaštite,
* osiguravanjem planiranih proračunskih sredstva za organizaciju i razvoj sustava civilne zaštite.

**OPĆINSKO VIJEĆE OPĆINE VIDOVEC**

Predsjednik

Zdravko Pizek